sagorsarker/bangla-wikipedia huggingface dataset:
হাতেম আলী খান

হাতেম আলী খান (জন্ম: ১৯০৪ - মৃত্যু: ১৯৭৭) একজন যুক্তফ্রন্ট দলীয় রাজনীতিবিদ ও পাকিস্তানের জাতীয় পরিষদের সাবেক সদস্য।
হাতেম খান ১৯০৪ সালের ২৪ নভেম্বর জন্মগ্রহণ করেন। তার জন্মভূমি ব্রিটিশ ভারতের বাংলা প্রদেশের টাঙ্গাইল জেলার গোপালপুর উপজেলায়। তার পিতা নায়েব আলী খান ছিলেন স্থানীয় জমিদার। ১৯২০ সালে তিনি হেমনগর শশীমুখী উচ্চ ইংরেজি বিদ্যালয় থেকে মাধ্যমিক পাশ করেন ও তার পরের বছর কলকাতার রিপন কলেজে ভর্তি হন। এই সময় তার সাথে সূর্য সেন, কাজী নজরুল ইসলাম এবং অন্যান্য ব্যক্তিদের পরিচয় হয়। তিনি বাংলার অধিকার আদায়ের জন্য কাজ করেন। ১৯২৪ সালে রিপন কলেজ থেকে উচ্চ মাধ্যমিক পাশ করেন। জমিদারদের অত্যাচারের বিরুদ্ধে তিনি সংগ্রাম শুরু করেন। তিনি সর্বহারা নামে একটি সাময়িকী প্রকাস করেন।তারপর তিনি দুই বা এর অধিক সাময়িকী প্রকাশ করেন, সাময়িকীর নাম ছিলো চাষী-মজুর ও দিন-মজুর। ১৯২৬ সালে বিএ এবং ১৯২৮ সালে এমএ ডিগ্রি অর্জন করেন। ১৯২৭ সালে তিনি কারিমুন্নেসাকে বিয়ে করেন। তাদের ৬ জন সন্তান আছে।
তার সংগ্রামী জীবনে তিনি একাধিক বার কারানির্যাতন ভোগ করেছেন। ১৯৩৩ সালে তিনি কলকাতা থেকে তিনি তার গ্রামে ফিরে আসেন। ১৯৪৬ সালে চলমান তেভাগা আন্দোলনে তিনি তার গ্রামে আন্দোলনের নেতৃত্ব দেন। তিনি নিজ জেলা টাঙ্গাইল ছাড়াও রংপুর, দিনাজপুর, রায়পুর ও মুন্সীগঞ্জ অঞ্চলের তেভাগা সংগঠনে কাজ করেন নিষ্ঠার সাথে।
কলিকাতা থেকে ‘সর্বহারা’ পত্রিকা প্রকাশ করেন। এরপর তিনি ‘চাষি-মজুর’, দিন-মজুর’ নামে দুইটি পত্রিকা প্রকাশ করেন। একই সঙ্গে তিনটি (বলরামপুর, নলিন ও ধূবলিয়া) হাইস্কুলের হেডমাস্টার হিসেবে দায়িত্ব পালন করেন (১৯৪২)। ১৯৫০ সালের দাঙ্গায় হাজার হাজার মুসলিম আসাম, ত্রিপুরা ও পশ্চিমবঙ্গ থেকে পূর্ব পাকিস্তানে প্রবেশ করে। হাতেম খান তাদের জন্য কাজ শুরু করেন। ১৯৫৪ সালের নির্বাচনে গোপালগঞ্জ থেকে যুক্তফ্রন্টের প্রার্থী হিসেবে সংসদ সদস্য নির্বাচিত হন। ১৯৭৬ সালে তিনি কেন্দ্রীয় কৃষক সমিতির চেয়ারম্যান নিযুক্ত হন।
হাতেম আলী খান ১৯৭৭ সালের ২৪ অক্টোবর মৃত্যুবরণ করেন।
ট্যাবি

ট্যাবি (বৈজ্ঞানিক নাম: "Pseudergolis wedah (Kollar)") এক প্রজাতির মাঝারী আকারের কালচে হলুদ-কমলা রঙের প্রজাপতি। এরা নিমফ্যালিডি পরিবারের সদস্য।
ট্যাবির প্রসারিত অবস্থায় ডানার আকার ৫৫-৬৫মিলিমিটার দৈর্ঘ্যের হয়।
ভারতে প্রাপ্ত ট্যাবির উপপ্রজাতিসমূহ হল-
ভারতএর (হিমাচল প্রদেশ, উত্তরাঞ্চল) সিকিম থেকে অরুণাচল প্রদেশ, উত্তর-পূর্ব ভারত, নেপাল, ভুটান, বাংলাদেশ এবং মায়ানমার এ দেখা যায়। এপ্রিল থেকে ডিসেম্বর পর্যন্ত ৪০০ থেকে ২০০০ ফুট উচ্চতা অবধি এদের দর্শন মেলে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী ট্যাবি, উভয় নমুনাই অনুরূপ।
ডানার উপরিপৃষ্ঠএর রঙ সোনালী বাদামী। উভয় ডানারই সেলের মধ্যে আড়াআড়ি ভাবে চারটে করে কালো আঁকাবাকা তেরচা ভাবে অবস্থিত লম্বা দাগ বিদ্যমান। উভয় ডানার সেল এর অব্যবহিত পরেই ডিসকোসেলুলার অংশে একটি করে আঁকাবাকা কালো সুস্পষ্ট রেখা কোস্টার সামান্য নীচ থেকে শুরু হয়ে ডরসাম এর খানিক উপর পর্যন্ত উলম্বভাবে বিস্তৃত। উভয় ডানাতেই পোস্টডিসকাল অংশে অনুরূপ আরো একটি কালো আঁকাবাকা রেখা বিদ্যমান যা কোস্টার নীচ থেকে উতপন্ন হয়ে টর্নাস এর উপর পর্যন্ত বিস্তৃত। সাবটার্মিনাল কালো সরু আঁকাবাকা রেখাটি শীর্যভাগ এর কাছে কোস্টাল প্রান্তরেখা থেকে শুরু হয়ে টর্নাস পর্যন্ত বিস্তার লাভ করেছে। উভয় ডানাতেই পোস্টডিসকাল এবং সাব-টার্মিনাল রেখা দুটির মাঝে প্রতিটি ইন্টারস্পেসে একটি করে কালো ছোট ছোপ অথবা বিন্দু বর্তমান এবং একটি ধারাবাহিক ছোপ এর সারি গঠন করেছে।
ডানার নিম্নপৃষ্ঠের রঙ হালকা চকোলেট বাদামী এবং বেগুনি চক্‌চক্‌ এ আভা যুক্ত। সামনের ডানার শীর্যভাগ চৌকো আকৃতির।
এদের সাধারনত ছোট ঝর্ণার ধারে পাওয়া যায়। ঝর্ণার ধারে পাথরের উপর ডানা মেলে অথবা মাটির কাছাকাছি নিচু পাতার উপর বসে এরা বিশ্রাম করে। পার্বত্য অঞ্চলে নদী ও ঝর্নার আশেপাশে এদের উড়তে দেখা যায়। এছাড়া মাংশাষী পশু এবং পাখির বিষ্ঠার উপর ভিজে ছোপ এর উপরও এদের বসতে দেখা যায়।
স্ত্রী ট্যাবি পাতার নিচের পিঠে একটি করে ডিম পাড়ে।
ট্যাবির শুককীট সবুজ বর্নের হয় এবং এদের মাথাই কাঁটাযুক্ত শিং দেখা যায়।
এই শূককীট "","Debregeasia edulis","Debregeasia bicolor " গাছের কচি পাতার রসালো অংশ আহার করে।
কমলা চট্টোপাধ্যায়

কমলা চট্টোপাধ্যায় (২৪ মে ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন।
কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়।
১৯২৯ সালে ম্যাট্রিক পাস করেন ময়মনসিংহ বিদ্যাময়ী স্কুল থেকে। কলকাতার স্কটিশ চার্চ কলেজে ভর্তি হন। ১৯৩১ সালে আই.এ পাশ করেন।
ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে সাইমন কমিশন উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন।
দুক্কি কাওয়া

কাওয়া ছড়ি(বৈজ্ঞানিক নাম: "Euploea sylvester (Fabricius)") প্রজাতি "নিমফ্যালিডি" (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।
দুক্কি কাওয়া প্রসারিত অবস্থায় ডানার আকার ৯৫-১০৫মিলিমিটার দৈর্ঘ্যের হয়।
ভারতে প্রাপ্ত দুক্কি কাওয়ার উপপ্রজাতিসমূহ হল-
এই প্রজাতি দক্ষিণ ভারত থেকে মহারাষ্ট্র, সিকিম থেকে অরুণাচল প্রদেশ পর্যন্ত, নেপাল, ভুটান, শ্রীলঙ্কা এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী ও পুরুষ উভয়েই কাওয়া এর সাথে সাদৃশ্যযুক্ত। তবে পুরুশদের সামনের ডানার উপরিতলে দুটি সমান্তরাল ও অধিক লম্বা দাগ (brand) লক্ষ্য করা যায়। স্ত্রী নমুনায় সামনের ডানার নিম্নতলে ১খ শিরামধ্যে অনুরূপ দুটি (brand) চোখে পড়ে। কাওয়া এর ন্যায়, এই প্রজাতির স্ত্রী প্রকারে সামনের ডানার নিম্নপৃষ্ঠে সেল এ একটি ছোপ বর্তমান।
উত্তর-পূর্ব ভারতীয় উপপ্রজাতিতে "Euploea sylvester hopei" (Cachar Double-branded Blue Crow) সামনের ডানার উপরতল উজ্জ্বল নীল আঁশে ছাওয়া এবং ডিসকাল ও সাবটার্মিনাল অংশে যথাক্রমে ফ্যাকাশে নীল কিছু ছোট ছোপ ও অনুরূপ ছোপের সারি বিদ্যমান। পিছনের ডানার উপরিতলের বর্ন গাঢ় বাদামী ও ডিসকাল অঞ্চলে উজ্জ্বল নীল আঁশের ছোঁয়া চোখে পড়ে।
দক্ষিণ ভারতীয় উপপ্রজাতিতে "Euploea sylvester coreta" (Double-branded Black Crow) ডানার উপরিতল কালচে বাদামী বর্নের। সামনের ডানায় একসারি সাদা সাব-টার্মিনাল ছোপ এবং পিছনের ডানায় একসারি লম্বাটে সাবটার্মিনাল ছোপ ও ছোট একসারি টার্মিনাল ছোপ পরিলক্ষিত হয়।
আচরনবিধি Euploea বর্গের অন্যান্য প্রজাতির ন্যায়। সাধারনত এদের উড়ান দুর্বল ও হাওয়ায় ডানা ভাসিয়ে, তবে ভয় পেলে অথবা মাঝেমধ্যে দ্রুত উড়তেও দেখা যায়। জঙ্গলাবৃত অঞ্চল এবং জঙ্গলের কিনারা এদের পছন্দের বাসস্থান। এরা ফুলে বসে মধু পান করে এবং ভিজে ছোপে অবস্থান করে। এদের ঝাঁক বেঁধে বিশ্রাম (roosting) করতে দেখা যায় এবং অন্যান্য milkweed প্রজাতির সাথে পরিযায়ীতা করে।
দক্ষিণ ভারতীয় উপপ্রজাতি "Euploea sylvester coreta" (Double-branded Black Crow) দক্ষিণ ভারতের পার্বত্য অঞ্চল এবং প্বার্শবর্তী সমতলভুমি এবং মালাবার উপকূল অঞ্চলে আবদ্ধ থাকে। নীলগিরি পর্বতমালার পাদদেশে মাঝেমাধ্যে এরা খুবই সুলভদর্শন হয়ে পড়ে এবং উক্ত পর্বতমালার ৭০০০ফুট উচ্চতা পর্যন্ত এদের দর্শন মেলে। প্রায় সারাবছরই এই উপপ্রজাতির বিচরন লক্ষ্য করা যায়, তবে বর্ষাকালে এদের প্রাচুর্য বাড়ে। শ্রীলঙ্কায় এই উপপ্রজাতি বেশ ভাল মত সুলভ, বিশেষত শুষ্ক ঋতুতে এবং উড়ান এর সময় ছাড়া মূলত নিচু উচ্চতায় আবদ্ধ থাকে।
উত্তর-পূর্ব ভারতীয় উপপ্রজাতি "Euploea sylvester hopei" (Cachar Double-branded Blue Crow) উত্তরবঙ্গ এবং উত্তর-পূর্ব ভারতের জঙ্গলে মোটামুটি সুলভ সংখ্যায় দেখা যায় মার্চ থেকে মে মাস পর্যন্ত। নাগা পাহাড়ে বসন্তকালে (মার্চ-মে মাসে) এরা খুবই সুলভ। এই উপপ্রজাতি মূলত নিচু উচ্চতায় বিরাজ করে।
এই শূককীট "", "", "","", "", "",মেষশৃঙ্গ
("") এবং "" গাছের কচি পাতার রসালো অংশ আহার করে।
সহজাত প্রবৃত্তি

সহজাত প্রবৃত্তি কী?
সাধারণ অর্থে দেহের দাবীকে প্রবৃত্তি এবং আত্মাকে বিবেক বলা হয়ে থাকে । মানুষ যখনি বিবেকের বিপরীতে কাজ করে তখন সে তাকে দংশন করে থাকে । সহজাত প্রবৃত্তি একটি জাতির অন্তর্ভুক্ত সবার মধ্যেই বিদ্যমান থাকে, শুধু ব্যক্তিবিশেষ বা প্রাণীবিশেষের নয় এবং এদের সহজাত প্রবৃত্তি বলা যায় না । ধূমপান, চা-পান মাদকদ্রব্য বা নেশাদ্রব্য গ্রহণ ইত্যাদি এগুলো জন্মগত নয় বা বংশপরম্পরায় উত্তরাধিকার সূত্রে প্রাপ্ত নয় ।এসব প্রবৃত্তি নিজের চেষ্টায় অর্জিত হয়। কিন্তু পাখির বাসা তৈরি করার প্রবৃত্তি, শিশুর স্তন্য পানের প্রবৃত্তি-এগুলো হলো সহজাত প্রবৃত্তি । প্রাণী এগুলো উত্তরাধিকার সূত্রে লাভ করে । মানুষের মধ্যে এমন কতকগুলো সহজাত প্রবণতা আছে যেগুলো মানুষের কি ব্যক্তিগত, কি সমষ্টিগত সব রকম চিন্তা এবং কার্যের প্রয়োজনীয়তার উৎস । মাঝে মাঝে মনুষ্যত্বের প্রাণীর আচরণের মধ্যে এমন অসঙ্গতি লক্ষ্য করা যায় যে তার কোনো ব্যাখ্যা খুঁজে পাওয়া যায় না । কোনো কোনো ক্ষেত্রে বানর তার মৃত সন্তানের মৃতদেহটি বহন করে দিনের পর দিন ঘুরে বেড়ায় ।
সহজাত প্রবৃত্তি হল কোন জীবের আচরণের একটি অংশ। স্নায়ুবিক প্রক্রিয়াসম্পন্ন প্রাণীরা সহজাত প্রবৃত্তি নিয়ে জন্মায়। এটি জন্মগতভাবে উত্তরাধিকারসূত্রে প্রাপ্ত, অর্জিত নয়। তবে, পরিভাষাটির দ্বারা সংবেদী অঙ্গের ক্রিয়া-প্রতিক্রিয়াকে বোঝায় না, স্বয়ংক্রিয় স্নায়ুবিক ব্যবস্থার স্বাভাবিক কর্মপ্রক্রিয়া এতে অন্তর্ভুক্ত নয়।এটি হচ্ছে কোন প্রজাতির সকল সদস্যদের এমন কোন স্বভাব যা ওই প্রজাতির সকল সদস্য-ই দেখায়(common to all members of a given species)। আর এই আচরণ দেখানোর জন্য ওই প্রজাতির সদস্যদের তা শিখতে হয় না(unlearned)। যেমন: আমরা যদি যেকোন একটি প্রজাতির কথা চিন্তা করি, যেমন: হতে পারে ছাগল বা ভেড়া। কোন ছাগল বা ভেড়া যখন বাচ্চা জন্ম দেয়, তখন ওই সদ্যোজাত বাচ্চাটি তো জানার কথা নয়, যে, তার খাবার কোথায় আছে, কিন্তু সে তা জানে। সে তার মা এর স্তন্য চেনে এবং সেখান থেকে গিয়ে স্তন্যপান করে। এটাই হচ্ছে প্রবৃত্তি। কারণ প্রজাতির সকল সদস্য-ই এই আচরণ দেখায়। এভাবে প্রত্যেক প্রাণী প্রজাতির আলাদা আলাদা প্রবৃত্তি আছে। যেমন কচ্ছপ এর ডিম ফোটার পর কচ্ছপ ছানারা পাহাড়ের দিকে না গিয়ে সাগরের দিকে যায়। দেখা গেছে, তারা সমুদ্রের আওয়াজ সহজাতভাবেই চিনতে পারে এবং সে দিকেই যায়। এটা তারা প্রবৃত্তিগতভাবেই করে থাকে। কচ্ছপছানারা এটাও জানে কোথায় তাদের খাবার আছে, কীভাবে সাঁতার কাটতে হবে তাও তারা জানে। অর্থাৎ, কোন প্রাণী প্রবৃত্তিগতভাবে যা জানে, তা তাকে শিখিয়ে দিতে হয় না, সে তা স্বয়ংক্রিয়ভাবে-ই জানে। আমরা শিকারি প্রাণীদের উদাহরণ দিতে পারি। তারা প্রবৃত্তিগতভাবেই জানে, কীভাবে শিকার করতে হয়।
মানুষের বর্তমান সময়েরন প্রবৃত্তি
বর্তমান পরিবেশ ও পরিস্থিতির ওপর দৃষ্টি দিলে দেখা যায় যে, মানুষ বিভিন্নভাবে ও নানান পদ্ধতিতে প্রবৃত্তির অনুসরণ করছে । কারো আছে সম্পদের মোহ, কারো আছে অভিজাত পোশাক-আশাকের লোভ, কারও আছে বাড়ি-গাড়ি ও ঐশ্বর্যের সীমাহীন আকাঙ্খা । কারও আছে ক্ষমতার লোভ । কারো আছে খেল-তামাশা ও গান-বাজনার অধীর আগ্রহ ইত্যাদি । প্রবৃত্তি মানুষের এ কামনা-বাসনাকে অতি সুন্দর ও আকর্ষণীয় করে পেশ করে । তেমনিভাবে ভোগবাদ, বিলাসিতা, অহমিকা, অহংকার, ক্ষমতার লোভ, দাপট, অন্যায়, অত্যাচার, দুর্নীতি ইত্যাদি হলো প্রবৃত্তির অবিচ্ছেদ্য অঙ্গ ও বৈশিষ্ট্য । আর এগুলো হলো প্রবৃত্তি চরিতার্থ করার উপকরণ । যাদের মধ্যে প্রবৃত্তি প্রবল হয়, তারা মন্দ কাজের দিকে বেশি আকর্ষিত হয় । আর যত প্রকার আকর্ষণীয় খারাপ কাজ আছে, সবগুলোতেই তারা লিপ্ত হয় । কারণ এতে রয়েছে আনন্দ । বিবেক সেখানে পরাজিত । যাদের মধ্যে বিবেক প্রবল, তারা মন্দ কাজ থেকে বিরত থাকে, আর ভালো কাজ করে ।
বেয়ারের পরীক্ষা

বেয়ারের পরীক্ষা হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা।
বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে।
নামাঙ্কিত বিক্রিয়া

নামাঙ্কিত বিক্রিয়া হল রাসায়নিক বিক্রিয়া যার নাম এর আবিষ্কারক/আবিষ্কারকসমূহের নামে রাখা হয়। জনপ্রিয় কিছু নামাঙ্কিত বিক্রিয়া হুল উর্টজ বিক্রিয়া, ক্লেইজেন ঘনীভবন বিক্রিয়া, ফ্রিডেল ক্র্যাফটস অ্যাসাইলেশন, ডায়েলস-অ্যাল্ডার বিক্রিয়া ইত্যাদি। হাজারো জৈব বিক্রিয়ার মধ্যে শ'খানেক জনপ্রিয় বিক্রিয়াই নামাঙ্কিত। এইসব বিক্রিয়াসমূহের উপর অনেক বইও লেখা হয়েছে। রসায়নের বিশ্বকোষ মার্ক ইনডেক্সেও নামাঙ্কিত বিক্রিয়াসমূহ নিয়ে পৃথক সূচী আছে।
বিংশ শতকে জৈব রসায়নের ক্রমান্নয়ন ঘটতে থাকে এবং সেই সাথে রসায়নবিদগণ সাংশ্লেষিক ক্ষেত্রে গুরুত্বপূর্ণ বিক্রিয়াসমূহের নাম তাদের আবিষ্কারক/দের নামে রাখতে শুরু করেন। কিছু ক্ষেত্রে নামটা নিছকই সাংকেতিক। কিছু বিক্রিয়ার ক্ষেত্রে আদৌ সেই বিজ্ঞানী এই বিক্রিয়া আবিষ্কারই করেননি। পুমারের পুনর্বিন্যাস, পিনিকের জারণ এবং বির্চ বিজারণ বিক্রিয়া এর মধ্যে উল্লেখযোগ্য।
যদিও বিক্রিয়ার কৌশল কিংবা বিক্রিয়ক-উৎপাদ দেখে বিক্রিয়ার নামকরণের পন্থা রয়েছে (যেমন ইউপ্যাক নোমেনক্লেচার ফর ট্রান্সফর্মেশনস), তবুও বর্ণনাত্মক বিক্রিয়াসমূহের ক্ষেত্রে বিক্রিয়ার কোনো একটি নির্দিষ্ট নামই অধিক কার্যকর।
সাঈদ খোকন

সাঈদ খোকন (জন্ম ১৯ জুন ১৯৭০) একজন বাংলাদেশী ব্যবসায়ি, রাজনীতিবিদ এবং ঢাকা দক্ষিণ সিটি কর্পোরেশনের প্রথম মেয়র ছিলেন। তিনি এ সিটি কর্পোরেশনের প্রথম নির্বাচিত মেয়র এবং ঢাকা ৬ আসনের সাবেক সংসদ সদস্য। তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
সাঈদ খোকন ১৯৭০ সালের ১৯ জুন ঢাকায় জন্মগ্রহণ করেন। তার পিতার নাম মোহাম্মদ হানিফ ও মাতার নাম ফাতেমা খাতুন। হানিফ ছিলেন ঢাকা মহানগর আওয়ামী লীগের সাবেক সভাপতি এবং অবিভক্ত ঢাকা সিটি কর্পোরেশনের প্রথম মেয়র। খোকন, ব্রিটিশ শাসনামলে সরদারি প্রথা বিলোপের প্রাক্কালে পুরান ঢাকার অন্যতম প্রভাবশালী ব্যক্তিত্ব মাজেদ সরদারের দৌহিত্র। খোকন ১৯৭৫ সালে ঢাকার আহমেদ বাওয়ানী একাডেমীতে তার শিক্ষাজীবন শুরু করেন। ১৯৮৬ সালে মাধ্যমিক সম্পন্ন করার পর সরকারি শহীদ সোহরাওয়ার্দী কলেজ থেকে ১৯৮৮ সালে উচ্চ মাধ্যমিক সম্পন্ন করেন। ১৯৯০ সালে ঢাকা সিটি কলেজ থেকে স্নাতক ডিগ্রি লাভ করেন।
খোকন ১৯৮৭ সালে আওয়ামী লীগে যোগদান করে ঢাকা মহানগরের ৩৩ নাম্বার ওয়ার্ড শাখার আইন বিষয়ক সম্পাদক হন। ২০০১ সালে অষ্টম জাতীয় সংসদ নির্বাচনে তিনি ঢাকা-৭ আসন থেকে আওয়ামী লীগের মনোনয়নে সংসদ সদস্য প্রার্থী হিসেবে পরাজিত হন। 
তিনি ২০০৪ সালে ঢাকা মহানগর আওয়ামী লীগের সাংগঠনিক সম্পাদক হিসেবে মনোনীত হন। ২০১৫ সালের ২৮ এপ্রিল ঢাকা দক্ষিণ সিটি করপোরেশনের মেয়র নির্বাচনে ৫ লাখ ৩৫ হাজার ২৯৬ ভোট পেয়ে তিনি মেয়র নির্বাচিত হন। ৬ মে তিনি মেয়র হিসেবে শপথ গ্রহণ করেন।
খোকন ব্যক্তিগত জীবনে ১৯৯৬ সালে ফারহানা আলমের সাথে বিবাহ বন্ধনে আবদ্ধ হন।
অ্যালকাইন জিপার বিক্রিয়া

অ্যালকাইন জিপার বিক্রিয়া হল একটি জৈব বিক্রিয়া যা অভ্যন্তরীণ অ্যালকাইন বন্ধনধারণকারী জৈব যৌগকে প্রান্তীয় অ্যালকাইনে পলিমারাইজ করে। বিজ্ঞানী চার্লস অ্যালেন ব্রাউন এবং আয়াকো ইয়ামাশিতা ১৯৭৫ সাল এই বিক্রিয়া ব্যাখ্যা করেন। এই পলিমারকরণ বিক্রিয়া সরল-শিকলবিশিষ্ট অ্যালকাইন এবং অ্যাসিটাইলিনিক অ্যালকোহলের ক্ষেত্রে ঘটে এবং দীর্ঘ-শিকল হাইড্রোকার্বনসমূহের দূরবর্তী মূলকে পৌছানোর কার্যকর উপায় দান করে।
এই বিক্রিয়ার জন্য শক্তিশালী ক্ষারের প্রয়োজন হয়। ব্রাউন এবং ইয়ামাশিতা এই বিক্রিয়ার জন্য পটাশিয়াম ১,৩-ডাইঅ্যামিনোপ্রোপানাইড ব্যবহার করেছিলেন। ১,৩-ডাইঅ্যামিনোপ্রোপানাইড দ্রাবকে পটাশিয়াম হাইড্রাইড মিশিয়ে "ইন সিটু" প্রক্রিয়ায় এটি তৈরি হয়েছিল। পটাশিয়াম হাইড্রাইডের ব্যয়বহুল এবং বিপজ্জনক প্রকৃতির কারণে এই প্রক্রিয়ার বিকল্প পথ আবিষ্কৃত হয়েছে। তবে ১,৩-ডাইঅ্যামিনোপ্রোপেনের বিকল্প হিসেবে ইথাইলিনডাইঅ্যামিন ব্যবহার করেও কাঙ্ক্ষিত ফল পাওয়া যায়নি। উদাহরণস্বরূপ ২-ডেকাইন-১-অল থেকে ৯-ডেকাইন-আ-অল সংশ্লেষণে, পটাশিয়াম টার্ট বিউটঅক্সাইডের উপস্থিতিতে ১,৩-ডাইঅ্যামিনোপ্রোপেনের লিথিয়াম লবণ মাত্র ৮৫% উৎপাদ তৈরি করতে পারে।
বেনকিসার বিক্রিয়া

বেনকিসার বিজারণ বিক্রিয়া হল পলিসাইক্লিক অ্যারোমেটিক হাইড্রোকার্বনের হাইড্রোজেনেশান বিক্রিয়া। নিম্ন আণবিক ভরের অ্যামিন দ্রাবক হিসেবে, এবং সেই সাথে লিথিয়াম বা ক্যালসিয়াম ধাতু ব্যবহার করে মূলত ন্যাপথালিনের হাইড্রোজেনেশান করা হয়। এই বিক্রিয়াটি বির্চ বিজারণ বিক্রিয়ার আদলে সম্পন্ন হয়, যেখানে অ্যামোনিয়া দ্রাবক হিসেবে ব্যবহৃত হয়। এই বিক্রিয়ার মাধ্যমে অ্যামোনিয়ার স্ফূটনাঙ্কের (-৩৩°সে.) চেয়ে কম তামপাত্রাতেও বিক্রিয়া সম্পন্ন করা সম্ভব হয়েছে।
বিক্রিয়ার জন্য ইথাইলঅ্যামিন-ডাইমিথাইলঅ্যামিন দ্রাবকে ন্যাপথালিনের সাথে লিথিয়াম মেশানো হয় এবং প্রধান উৎপাদ হিসেবে উৎপন্ন হয় বাইসাইক্লো[৩.৩.০]ডেক-(১,৯)-ইন, বাইসাইক্লো[৩.৩.০]ডেক-(১,২)-ইন এবং বাইসাইক্লো[৩.৩.০]ডেকেন।
জেইসেল পরীক্ষা

জেইসেল পরীক্ষা বা জেইসেল নির্ণয় হল এস্টার বা ইথারের উপস্থিতি শনাক্তকরণের একটি রাসায়নিক পরীক্ষা।
বিক্রিয়াটি চেক রসায়নবিদ সাইমন জেইসেল (১৮৫৪-১৯৩৩) এর নামাঙ্কিত। এই গুণগত বিশ্লেষণে প্রথমে একটি টেস্টটিউবে নমুনার সাথে এসিটিক এসিড এবং হাইড্রোজেন আয়োডাইড মিশ্রণের বিক্রিয়া ঘটানো হয়। ফলাফল হিসেবে ইথার এবং এস্টার অ্যালকাইল আয়োডাইডের অধঃক্ষেপ তৈরি করে যথাক্রমে অ্যালকোহল বা কার্বোক্সিলিক এসিডে পরিণত হয়।
এই মিশ্রণকে উত্তপ্ত করা হলে মিশ্রণের উপাদান গ্যাসের সাথে বিক্রিয়া করে। তখন মারকারি(২) নাইট্রেট দ্বারা সম্পৃক্ত একটি কাগজ টেস্টটিউবের মুখে ধরা হয়। কোনো অ্যালকাইল আয়োডাইড উপস্থিত থাকলে মারকারির সাথে বিক্রিয়া করে মারকারি(II) আয়োডাইড গঠন করে, যার বর্ণ লাল কিংবা হলুদ হয়।
মিথোক্সি (-OCH) মূলক শনাক্তকরণেও এই বিক্রিয়া ব্যবহৃত হয়; তবে এক্ষেত্রে সিলভার নাইট্রেট দ্রবণের সাথে আয়োডোমিথেনের পাতন করা হয়, যার ফলশ্রুতিতে সিলভার আয়োডাইডের অধঃক্ষেপ তৈরি হয়। এই অধঃক্ষেপের ফিল্টার এবং ওজন নির্ণয়ের মাধ্যমে আয়োডিন পরমাণুর সংখ্যা নির্ণয় করা যায় এবং এর উপর ভিত্তি করে শনাক্ত করা যায় মিথক্সি গ্রুপের উপস্থিতি।
সাংশ্লেষিক প্রয়োগ:
ওয়ান ডিরেকশন

ওয়ান ডিরেকশন হচ্ছে লন্ডন ভিত্তিক একটি ব্রিটিশ সঙ্গীতদল। এই দলের সদস্যগণ হলেন নিয়াল হোরান, লুইস টমিলসন, লিয়াম পেনে এবং হ্যারি স্টাইলস এবং জায়ান মালিক ২৫ মার্চ ২০১৫ পূর্ব পর্যন্ত এর সদস্য ছিলেন। ২০১০ সালে ব্রিটিশ টেলিভিশনের গানের প্রতিযোগিতা দি এক্স ফ্যাক্টর অনুষ্ঠানের সপ্তম আসরে তৃতীয় হওয়ার পর গ্রুপটি সিমন কোয়েলের সাইকো রেকর্ডের সাথে চুক্তিবদ্ধ হয়। সামাজিক যোগাযোগ মাধ্যমে আন্তর্জাতিকভাবে সাফল্যের পাশাপাশি ওয়ান ডাইরেকশনের পাঁচটি অ্যালবাম “আপ অল নাইট” (২০১১), “টেইক মি হোম” (২০১২), “মিড নাইট মেমরি” (২০১৩), “ফোর” (২০১৪) এবং “মেইড ইন দা এ.এম.” (২০১৫) মুক্তি পেয়েছে। এই অ্যালবামসমূহের বিভিন্ন গান বেশ কয়েক সপ্তাহ ধরে বিভিন্ন দেশের টপ চার্টে ছিল, এবং উল্লেখযোগ্য হিট এককসমূহ হল "হোয়াট মেকস ইউ বিউটিফুল", "লিভ হোয়াইল উই আর ইয়ং", "বেস্ট সং এভার", "স্টোরি অব মাই লাইফ" এবং "ড্র্যাগ মি ডাউন"।
ওয়ান ডিরেকশন মোট ছয়টি ব্রিট পুরস্কার, চারটি এমটিভি মিউজিক ভিডিও পুরস্কার, এগারটি এমটিভি ইউরোপ মিউজিক পুরস্কার, সাতটি আমেরিকান মিউজিক পুরস্কার (যাতে ২০১৪ এবং ২০১৫ সালের সেরা গায়ক পুরস্কার ছিল), এবং আটাশটি টিন চয়েস পুরস্কারসহ আরও অনেক পুরস্কার লাভ করে।
গুপো সন্দেশ

গুপো সন্দেশ বা গুঁফো সন্দেশ পশ্চিমবঙ্গের একটি জনপ্রিয় মিষ্টি। এটি পাক করা ছানা থেকে প্রস্তুত দু'টি মন্ডকে হাত দিয়ে পাশাপাশি চেপে লাগানো এক জোড়া গোলাকৃতি সন্দেশ। এই জন্য একে জোড়া সন্দেশও বলা হয়। গুপো সন্দেশের বৈশিষ্ট্য হল যে এটি শুধুমাত্র গরুর দুধের ছানা থেকেই তৈরী হয়। গুপো সন্দেশের জন্মস্থান হুগলি জেলার সুপ্রাচীন জনপদ গুপ্তিপাড়া। গুপ্তিপাড়া ও পানিহাটির গুপো সন্দেশ ভীষণ জনপ্রিয়। খাদ্যরসিকদের কাছে গুপো সন্দেশই গুপ্তিপাড়ার প্রধান আকর্ষণ। গুপো সন্দেশকে বাংলার প্রথম ব্র্যান্ডেড মিষ্টি বলে মনে করা হয়।
ধর্মচর্চার পীঠস্থান হওয়ার জন্য গুপ্তিপাড়াকে 'গুপ্ত বৃন্দাবন' বলা হত। ক্রমে 'গুপ্ত বৃন্দাবন পল্লী', তার থেকে 'গুপ্ত পল্লী' এবং পরিশেষে গুপ্তিপাড়া নাম হয়। কথিত আছে যে গুপ্তিপাড়াতেই সন্দেশের জন্ম। এখানেই প্রথম তৈরী হয় সন্দেশের মিশ্রণ যা মাখা সন্দেশ নামে পরিচিত। পরে সেই মাখা সন্দেশকেই আকার দিয়ে তৈরী হয় গুপো সন্দেশ। কলকাতায় এই সন্দেশ জনপ্রিয় হলে তা 'গুপ্তিপাড়ার সন্দেশ' বা সংক্ষেপে 'গুপো সন্দেশ' বলে পরিচিতি লাভ করে। একটি মত অনুসারে লোকমুখে উচ্চারণে বিকৃতির ফলে গুপো সন্দেশ কালক্রমে 'গুঁফো সন্দেশ' নামে পরিচিত হয়েছে। অপর মতে সন্দেশটি খাওয়ার সময় গোঁফে লেগে যায় বলে তার নাম হয়েছে গুঁফো সন্দেশ।
গুপো সন্দেশের সৃষ্টিকর্তা বা জন্মসাল জানা যায় না। তবে ঊনবিংশ শতকের প্রথম দিকে গুপো সন্দেশ প্রস্তুত হত, এমন তথ্য পাওয়া যায়। ১৮৫৪ সালে বাংলায় প্রথম রেলপথ হওয়ার আগে থেকেই গুপ্তিপাড়া থেকে নৌকা পথে সন্দেশ যেত কলকাতাসহ বাংলার বিভিন্ন স্থানে। গুপো সন্দেশ কালক্রমে কলকাতার অভিজাতদের মধ্যে জনপ্রিয় হয়। উৎসবে অনুষ্ঠানে কলকাতার অভিজাতরা গুপ্তিপাড়ায় ছুটতেন গুপো সন্দেশ কিনতে। ঊনবিংশ শতকের প্রথম ভাগে পানিহাটির গুপো সন্দেশ কলকাতায় খুব জনপ্রিয় হয়।
গুপো সন্দেশের মূল উপাদান গরুর দুধের ছানা, চিনি এবং খেজুর গুড়। গুপো সন্দেশে সাধারণত খেজুর গুড় ব্যবহার করা হয়। তাই প্রস্তুতকারকরা শীতকালে সারা বছরের জন্য খেজুর গুড় মজুত করে রাখেন। গুড়ের পরিবর্তে চিনিও ব্যবহার করা হয়। আদিতে মাখা সন্দেশ থেকে গুপো সন্দেশ তৈরী হলেও, বর্তমানে মাখা সন্দেশের থেকে গুপো সন্দেশের পাক অনেকটাই আলাদা। বিশাল কড়াইতে প্রথমে ছানা পাক দেওয়া হয়। তারপর সেই ছানা কাপড়ে মুড়ে তাতে কাঠ দিয়ে বারি মেরে মেরে অতিরিক্ত জল বের করে দেওয়া হয়। এরপর সেই ছানা হাতে পাক দিয়ে দু'টি করে সন্দেশ জুড়ে জুড়ে তৈরী হয় গুপো সন্দেশ।
কামরুল ইসলাম রাব্বি

অন্য ব্যবহারের জন্য, দেখুন কামরুল ইসলাম (দ্ব্যর্থতা নিরসন)।
কামরুল ইসলাম (জন্ম: ১০ ডিসেম্বর, ১৯৯১) পটুয়াখালীতে জন্মগ্রহণকারী বাংলাদেশের আন্তর্জাতিক ক্রিকেটার। বাংলাদেশ ক্রিকেট দলের সদস্য। রাব্বি নামে সমধিক পরিচিত কামরুল ইসলাম ঘরোয়া প্রথম-শ্রেণীর ক্রিকেট ও লিস্ট এ ক্রিকেটে বরিশাল বার্নার্স, বাংলাদেশ এ, কুমিল্লা ভিক্টোরিয়ান্স, বাংলাদেশ ক্রিকেট বোর্ড একাদশ, বিসিবি নির্বাচিত একাদশের পক্ষে খেলেছেন। দলে তিনি মূলতঃ ডানহাতে মিডিয়াম ফাস্ট বোলিং করে থাকেন। এছাড়াও ডানহাতে নিচের সারিতে ব্যাটিং করে থাকেন তিনি।
খুব অল্প বয়সেই ২০০৮-০৯ মৌসুম থেকে অদ্যাবধি বরিশাল বিভাগের প্রতিনিধিত্ব করছেন। অক্টোবর, ২০০৮ সালে সিলেট বিভাগের বিপক্ষে প্রথম-শ্রেণীর ক্রিকেটে অভিষেক ঘটে তার। ঐ খেলায় তাকে ব্যাটিং করতে হয়নি। কিন্তু বল হাতে নিয়ে ষোলো ওভারে পেয়েছেন ৩/৩৩। এছাড়াও বাংলাদেশ প্রিমিয়ার লিগে বরিশাল বার্নার্সের পক্ষে খেলছেন তিনি।
২০০৯ সাল থেকে অনূর্ধ্ব-১৯ দলের পক্ষে খেলছেন। পাকিস্তান ও শ্রীলঙ্কার বিপক্ষে চার উইকেট লাভের ফলে ২০১০ সালের অনূর্ধ্ব-১৯ ক্রিকেট বিশ্বকাপে বাংলাদেশের প্রতিনিধিত্ব করার সুযোগ লাভ করেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশাল তাকে কিনে নেয়। ৮ ডিসেম্বর ২০২০, মিনিস্টার গ্রুপ রাজশাহীর বিপরীতে নুরুল হাসান, নাজমুল হোসেন শান্ত ও ফরহাদ রেজাকে পর পর তিনটি বলে তুলে নিয়ে টি২০ ক্রিকেটে নিজের প্রথম হ্যাট্রিক লাভ করেন।
নভেম্বর, ২০১৫ সালে সফরকারী সফরকারী জিম্বাবুয়ের বিপক্ষে একদিনের আন্তর্জাতিকের সিরিজে অংশ নেয়ার জন্য তাকে মনোনীত করা হয়। ২০ অক্টোবর, ২০১৬ তারিখে সফরকারী ইংল্যান্ডের বিপক্ষে তার টেস্ট অভিষেকে হয়।
কল্পলৌকিক ও বৈজ্ঞানিক সমাজতন্ত্র

কল্পলৌকিক ও বৈজ্ঞানিক সমাজতন্ত্র () ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য "কল্পলৌকিক ও বৈজ্ঞানিক সমাজতন্ত্র" শিরোনামটি গৃহীত হয়। প্রাথমিকভাবে এই বইটি তার পূর্বের বই "এ্যান্টি-ডুরিং" গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন।
বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ।
মোহাম্মদপুর কেন্দ্রীয় কলেজ

মোহাম্মদপুর কেন্দ্রীয় কলেজ স্বাধীনতা অর্জনের পূর্বকালে মোহাম্মদপুর এলাকাটি ছিল প্রধানত অবাঙালিদের আবাসিক উপশহর। তৎকালে এখানে উর্দু ভাষীদের প্রাধান্য ছিল। ফলে পূর্ববঙ্গ তথা বাংলাদেশের প্রধান শহর বা রাজধানীর এই এলাকায় গড়ে ওঠে প্রাথমিক ও মাধ্যমিক স্তরের কয়েকটি উর্দু শিক্ষা প্রতিষ্ঠান। এটি একটি আধুনিক শিক্ষা প্রতিষ্ঠান।
মোহাম্মদপুর কলেজ, মোহাম্মদপুর গার্লস কলেজ ও ধানমণ্ডি সেন্ট্রাল কলেজকে একত্রীকরণের মাধ্যমে ১৯৭৫ সালে নাম দেয়া ‘মোহাম্মদপুর সেন্ট্রাল কলেজ’। পরবর্তীকালে এই প্রতিষ্ঠানগুলো প্রতিষ্ঠার ঐতিহাসিক পরিপ্রেক্ষিত ও বাংলা ভাষা ব্যবহারের গুরুত্ব বিবেচনা করে ‘সেন্ট্রাল’ শব্দটির পরিবর্তে এর বাংলা প্রতিশব্দ ‘কেন্দ্রীয়’ গৃহীত হয়। এভাবেই কলেজের নাম হয় ‘মোহাম্মদপুর কেন্দ্রীয় কলেজ’। ১৯৬৯ সালে প্রতিষ্ঠার পর থেকে উল্লিখিত বিবর্তনের মাধ্যমে প্রতিষ্ঠানটি নানা চড়াই-উৎরাই পার হয়ে আজকের এই অবস্থানে এসে পৌঁছেছে। মানবিক, বিজ্ঞান ও ব্যবসায় শিক্ষা শাখায় উচ্চ মাধ্যমিক ও স্নাতক (পাস) পর্যায়ে যথাক্রমে ২১ ও ২১ টি বিষয়ে পাঠদান করা হয়। স্নাতক (সম্মান) ও স্নাতকোত্তর পর্যায়ে যথাক্রমে ১১ ও ১২ টি বিভাগ চালু রয়েছে। এছাড়াও জাতীয় বিশ্ববিদ্যালয়ের অধিভুক্ত প্রফেশনাল কোর্সের আওতায় স্নাতক সম্মান সমমানের বিবিএ ও কম্পিউটার সায়েন্স এন্ড ইঞ্জিনিয়ারিং (CSE) কোর্স চালু আছে।
৩.৫ একরের একটি ছোট ক্যাম্পাস। ক্যাম্পাসের ৩ দিকেই বিশাল ভবন দ্বারা ঘেরা। ক্যাপাসের মাঝে রয়েছে খেলার মাঠ। মাঠের পাশে সারি বদ্ধ কিছু বৃক্ষ। রয়েছে একটি মসজিদ। সবসময় মুখোরিত থাকে ক্যাম্পাসটি।
বাংলা, ইংরেজি, অর্থনীতি, ভূগোল ও পরিবেশ, দর্শন, রাষ্ট্রবিজ্ঞান, মনোবিজ্ঞান, সমাজকর্ম, গার্হস্থ্য অর্থনীতি, ইসলাম শিক্ষা, ইসলামের ইতিহাস ও সংস্কৃতি, পদার্থবিদ্যা, রসায়ন, উদ্ভিদবিজ্ঞান, প্রাণীবিজ্ঞান, গণিত, হিসাববিজ্ঞান, ব্যবস্থাপনা, অর্থায়ন ও ব্যাংকিং, বিপণন বিদ্যা, কম্পিউটারবিজ্ঞান,পর্যটন
রক্সিথ্রোমাইসিন

রক্সিথ্রোমাইসিন (ইংরেজিতে:Roxithromycin) একটি আধা কৃত্রিম ম্যাক্রোলাইড অ্যান্টিবায়োটিক। এটা শ্বাস নালী, প্রস্রাবে এবং নরম টিস্যু সংক্রমণের চিকিৎসা ব্যবহৃত হয়।এটি বর্তমানে পুরুষের চুলের ক্ষতি সংক্রান্ত চিকিৎসার জন্য ক্লিনিকাল ট্রায়াল চলছে।
জার্মান ফার্মাসিউটিকাল কোম্পানি roussel Uclaf ১৯৮৭ সালে রক্সিথ্রোমাইসিন বের করেন।
রক্সিথ্রোমাইসিন সাধারণভাবে ট্যাবলেট বা মৌখিক স্থগিতাদেশ হিসাবে পাওয়া যায়।
সর্বাধিক দেখা ইউটিউব ভিডিওর তালিকা

সর্বাধিক প্রদর্শির ইউটিউব ভিডিওর এই তালিকাতে সবচেয়ে বেশি দেখা শীর্ষ ১০০টি ভিডিও রয়েছে। প্রদর্শনের সংখ্যা ইউটিউব ওয়েবসাইটের উপর ভিত্তি করে প্রদর্শিত।
নিম্নোক্ত সারিতে ২০০৫ থেকে এখন পর্যন্ত প্রতি বছরের শীর্ষ ৫ সর্বাধিক প্রদর্শিত ইউটিউব ভিডিওর নাম, আপলোডার, প্রদর্শন সংখ্যা (সবচেয়ে কাছাকাছি ১০মিলিয়নে পরিনত করে) এবং আপলোডের তারিখ সারিবদ্ধ করা হয়েছে। 
নিম্নের ছকে এপ্রিল ২০০৫ সাল থেকে এখন পর্যন্ত ইউটিউবে সর্বাধিক প্রদর্শিত ভিডিওর স্থানে পৌছানো ভিডিওসমুহ তালিকা ভুক্ত করা হয়েছে।
রোটার‌্যাক্ট

রোটার‍্যাক্ট হচ্ছে বিশ্বের সর্ববৃহৎ যুব সংগঠন যা ১৮ থেকে ৩০ বছর বয়সী তরুণ-তরুণীদের মাধ্যমে পরিচালিত এবং রোটারি ইন্টারন্যাশনাল এর সহযোগী হিসেবে কাজ করছে। গত ১৩ই মার্চ ২০১৮ বিশ্বের সর্ববৃহৎ যুব সংগঠন হিসেবে রোটার‍্যাক্ট আন্দোলন পার করেছে গৌরবময় ৫০বছর । ১৮ থেকে ৩০ বছরের তরুন-তরুনীরা এই সংগঠন এর সাথে যুক্ত হয়ে কাজ করতে পারে। এটা সাধারনত কলেজ এবং বিশ্ববিদ্যালয়ের শিক্ষার্থীদের দ্বারাই পরিচালিত হয়।
Rotary International ১৯৬৬ সালে অ্যামেরিকার টেক্সাসে হোস্টন ইউনিভার্সিটির এক দল ছাত্রকে দায়িত্ব দেয় একটি আন্তর্জাতিক যুব সংগঠনের নাম ও কর্ম পদ্ধতি প্রণয়নের জন্য। উক্ত কমিটি Rotaract শব্দটি সংগঠনের নাম হিসেবে গ্রহণ করে যা Rotary in Action এর সংক্ষিপ্তরুপ। এরপর নর্থ ক্যারোলিনায় ১৯৬৮সালে রোটার‍্যাক্ট এর কার্যক্রম শুরু হয়। মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত।
রোটার‍্যাক্ট আন্দোলনের উদ্দেশ্য হচ্ছে, নিজ ব্যক্তিত্ব বিকাশে তরুন-তরুণীদের মধ্যে জ্ঞান ও কর্ম দক্ষতা বৃদ্ধির সুযোগ সৃষ্টি করা, তাদের জনগোষ্ঠীর বাস্তব ও সামাজিক চাহিদার প্রতি মনযোগী হওয়া এবং বন্ধুত্ব ও সেবার সাংগঠনিক কাঠামোর মাধ্যমে সমগ্র বিশ্বের সকল মানুষের মধ্যে উন্নততর সম্পর্ক গড়ে তোলা।
সংগঠন টির মাধ্যমে দায়িত্বশীলতা, অনুষ্ঠান পরিচালনা, উপস্থাপনা, সাংগঠনিক দক্ষতা এবং ব্যক্তিগত উন্নয়নসহ দেশ ও প্রবাসে অনেক বন্ধু, অনেক গুণিজনের সান্নিধ্য পাওয়ার সুযোগ রয়েছে, যাদের কাছ থেকে প্রতিনিয়ত প্রতিটি পরিচয়ে নতুন কিছু শেখার দ্বার উন্মোচিত হবে। বিভিন্ন জনকল্যাণমূখী ও সেবামূলক প্রকল্প গ্রহণের পাশাপাশি রোটারী ফাউন্ডেশনের অর্থায়ণে বিশ্বের বিভিন্ন বিশ্ববিদ্যালয়ে পড়াশোনার জন্য স্কলারশিপ, মানবধর্মী প্রকল্পে, বিশ্বশান্তি প্রতিষ্ঠায় পিস ফেলোশিপ প্রদাণের মাধ্যমে বিভিন্ন দেশে সফরে নিয়ে যাওয়া হয়।
রোটার‍্যাক্ট আন্দোলন হচ্ছে বিশ্বের সবচেয়ে ক্রমবর্ধমান ক্লাব কার্যক্রম যা অতি অল্প সময়ে বিশ্বব্যাপী ছড়িয়ে পড়ে। রোটার‍্যাক্ট আন্দোলন জনপ্রিয়তার সবচেয়ে বড় কারণ হচ্ছে তার অসাধারণ সব নিয়মনীতি যা রোটারি ইন্টারন্যাশনাল কর্তৃক অনুমোদিত। প্রত্যেক রোটার‍্যাক্ট ক্লাবের জন্য অভিভাবক রোটারি ক্লাবের প্রয়োজন হয়। প্রতি বছরের ১লা জুলাই সারা বিশ্বে এক যোগে সব ক্লাবের নেতৃত্বের পরিবর্তন ঘটে এবং ৩০শে জুন সে নেতৃত্বের অবসান ঘটে। এই ক্লাবের মেম্বাররা রোটার‍্যাক্টর হিসেবে পরিচিত। বর্তমানে সারাবিশ্বে প্রায় ১১হাজার রোটার‍্যাক্ট ক্লাব এবং প্রায় ২.৫লাখ রোটার‍্যাক্টর রয়েছে।
রোটার‍্যাক্টের বেশিরভাগ কার্যক্রমগুলি ক্লাব পর্যায়ে পরিচালিত হয়। সাধারণত প্রতি দুই সপ্তাহে রোটার‍্যাক্ট ক্লাবগুলি আনুষ্ঠানিক বৈঠকে বসে, যেখানে থাকে ভবিষ্যত বক্তা, বিশেষ কোনও আয়োজন, সামাজিক কার্যক্রম, আলোচনা বা অন্যান্য রোটার‍্যাক্ট ক্লাবে ভ্রমণ কিংবা অন্যান্য ক্লাবের সাথে যুগ্মবৈঠক। এছাড়া ক্লাব সদস্যদের সেবামূলক প্রকল্পের কাজ, সামাজিক ইভেন্ট, অথবা পেশাদারী বা নেতৃত্বের উন্নয়ন বিষয়ক কর্মশালার আয়োজনের দিনগুলোতে ক্লাবের সদস্যরা একসঙ্গে একত্রিত হওয়ার মাধ্যমে বন্ধুত্বপূর্ণ সম্পর্ক বজায় রাখে।
এছাড়াও রোটার‍্যাক্ট ক্লাব বৈশ্বিক প্রভাব সৃষ্টি করতে নিম্নোক্ত ইভেন্ট সমূহ আয়োজন করে থাকে:
Rotary international
মসজিদ মিশন একাডেমী, রাজশাহী

মসজিদ মিশন একাডেমী বাংলাদেশের রাজশাহী বিভাগে অবস্থিত একটি আধাসরকারী শিক্ষাপ্রতিষ্ঠান। এই প্রতিষ্ঠানটি স্কুল এবং কলেজ শাখায় পাঠদান করা হয়।
১৯৮১ সালে মসজিদ মিশন একাডেমি, মির্জাপুর নামে একাডেমির যাত্রা শুরু হয়। প্রাথমিক নির্মাণ কাজ শেষ করার পর ১৯৮২ সালে মিশনের নিজস্ব জমি বড়কুঠিতে এই একাডেমির কার্যক্রম আরম্ভ হয়। প্রতিষ্ঠানটি মসজিদ মিশন ফাউন্ডেশন রাজশাহী জেলা শাখার মাধ্যমে পরিচালিত হয়।
এস.এস.সি ও এইচ.এস.সি পরীক্ষায় যথাক্রমে ১৯৯১ এবং ১৯৯৭ সালে ছাত্র-ছাত্রীগন প্রথম অংশগ্রহণ করে।
মধ্যপ্রাচ্যসহ বহির্বিশ্বের বিভিন্ন দেশ থেকে তহবিল এনে ব্যবহারকারী মসজিদ মিশন একাডেমির বিরুদ্ধে নাশকতা ও সন্ত্রাসবিরোধী আইনে দায়েরকৃত মামলার আসামীদের প্রতিষ্ঠানটিতে নিয়োগ দেয়ার অভিযোগ রয়েছে। ২০১৬ সালে বাংলাদেশের স্বরাষ্ট্রমন্ত্রণালয় গোয়েন্দা প্রতিবেদনের ওপর ভিত্তি করে শিক্ষামন্ত্রণালয়ের প্রতি একটি চিঠি ইস্যু করে। সেখানে বলা হয়, মানবতাবিরোধী অপরাধের দায়ে নিবন্ধন হারানো জামায়াতে ইসলামী বাংলাদেশের গোপন রাজনৈতিক তৎপরতায় মসজিদ মিশন একাডেমি স্কুল ও কলেজ ব্যবহৃত হয়। রাষ্ট্র নির্ধারিত বইয়ের বাইরে জামায়াতে ইসলামীর নির্ধারণ করে দেয়া বই এই প্রতিষ্ঠানে পড়ানো হয়।
বিতর্ক ওঠার পর বাংলাদেশের নিরীক্ষা অধিদফতর প্রতিষ্ঠানটিতে নিরীক্ষা সম্পন্ন করে গুরুতর আর্থিক অসংগতি পায়। তাদের প্রতিবেদনে বলা হয়, প্রতিষ্ঠানটিতে শিক্ষার্থীদের কাছ থেকে ফাউন্ডেশনের নামে বাধ্যতামূলক অর্থ আদায় করা হয়। এসব অর্থ ব্যয়ের কোনো হিসেব সংরক্ষণ করা হয় না, যা আইনবিরোধী। পাশাপাশি ১০ বছরে প্রায় ১১ কোটি টাকা আত্মসাতের তথ্যও প্রতিবেদনে প্রদান করা হয়।
শিক্ষা মন্ত্রণালয় সংক্রান্ত সংসদীয় স্থায়ী কমিটির এক সদস্য সংবাদ সম্মেলন করে অভিযোগ করেন, আত্মসাৎকৃত অর্থ রাষ্ট্রবিরোধী তৎপরতায় ব্যয় করা হয়েছে। তিনি একই সঙ্গে অভিযোগ করেন, এই প্রতিষ্ঠানে ইসলাম ধর্মাবলম্বীদের বাইরে কোনো নিয়োগ হয় না। এমনকি শিক্ষার্থী ভর্তিও হয় না, যা দেশের সংবিধানের সঙ্গে সাংঘর্ষিক। তিনি মসজিদ মিশন ফাউন্ডেশনের নিবন্ধন বাতিল করে রাষ্ট্রের এমপিওভুক্ত অন্য শিক্ষাপ্রতিষ্ঠানগুলো যেভাবে পরিচালিত হয়, মসজিদ মিশন একাডেমি স্কুল ও কলেজের তিনটি শাখাকে সেভাবে পরিচালনার দাবি করেন।
এসব তথ্যের বিরুদ্ধে অবশ্য মসজিদ মিশন একাডেমি স্কুল ও কলেজের প্রাক্তন শিক্ষার্থীদের ব্যানারে একটি বিবৃতি জামায়াতে ইসলামী বাংলাদেশের মুখপত্র হিসেবে পরিচিত দৈনিক সংগ্রামে প্রকাশিত হয়।
এর আগে ২০০৫ সালে প্রথম এই প্রতিষ্ঠানটির শিক্ষাদান পদ্ধতি ও পাঠ্যসূচি নিয়ে বিতর্ক তৈরি হয়। কারণ জঙ্গিবাদের দায়ে নিষিদ্ধ সংগঠন জামাআতুল মুজাহিদিন বাংলাদেশের (জেএমবি) পক্ষ থেকে সে বছরের ১৭ আগস্ট দেশজুড়ে সিরিজ বোমা হামলা ও ঝালকাঠিতে বোমা মেরে বিচারক হত্যামামলার অন্যতম আসামী মামুন ছিলেন এই প্রতিষ্ঠানের ছাত্র।
ক্যাম্পস কুইনোলিন সংশ্লেষণ

ক্যাম্পস কুইনোলিন সংশ্লেষণ (ক্যাম্পস চক্রায়ন নামেও পরিচিত) হল একটি রাসায়নিক বিক্রিয়া যেখানে দুটি ভিন্ন হাইড্রক্সিকুইনোলিন (A ও B) থেকে হাইড্রক্সাইড আয়নের সহযোগিতায় অর্থো-অ্যাসাইলঅ্যামিনোএসিটোফেনোন তৈরি হয়।
হাইড্রোক্সিকুইনোলিনসমূহ উৎপন্নের (A ও B) আপেক্ষিক অনুপাত নির্ভর করে বিক্রিয়ার শর্ত এবং বিক্রিয়া সূচনাকারী উপাদানসমূহের বিন্যাসের উপর। যদিও বিক্রিয়ার উৎপাদ সাধারণত কুইনোলিন (ইনল গঠন) হিসেবেই পরিচিত, ধারণা করা হয় যে কিটো গঠন বিক্রিয়াটিকে কঠিন এবং তরল উভাবস্থায় প্রভাবিত করেই উৎপাদ হিসেবে কুইনোলিন তৈরি করে।
ক্যাম্পস বিক্রিয়ার একটি উদাহরণ নিম্নরূপ:
বরুমায়িন নিরম শিবাপ্পু

বরুমায়িন নিরম শিবাপ্পু () হচ্ছে ১৯৮০ সালে মুক্তিপ্রাপ্ত একটি ভারতীয় তামিল চলচ্চিত্র যেটি পরিচালনা করেন খ্যাতনামা পরিচালক কৈলাস বলচন্দ, এ চলচ্চিত্রে কমল হাসন এবং শ্রীদেবী মুখ্য ভূমিকায় অভিনয় করেন। চলচ্চিত্রটি তেলুগু ভাষায় অনুবাদ করে 'আকালী রাজ্যম' নামে ১৯৮১ সালে মুক্তি দেওয়া হয় যদিও কিছু দৃশ্য তেলুগু ভাষায় নতুন করে ধারণ করতে হয়েছিলো পরিচালক বলচন্দকে। ১৯৮৩ সালে চলচ্চিত্রটির হিন্দি পুনঃনির্মাণ মুক্তি দেন বলচন্দ যার নাম ছিল 'যারা ছি যিন্দেগি'। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল পেয়েছিলো। চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং দুটি গানের গীতি বিপ্লবী কবি সুব্রাহ্মণ ভারতীর কবিতা থেকে নেওয়া হয়েছিলো।
এস. রঙ্গন (কমল হাসন) এবং তার একটি বন্ধু (আর. দিলীপ) দিল্লীর একটি মেসে ভাড়া থাকেন, একদিন তাদের মেসে তামিলনাড়ু প্রদেশের তাঞ্জর গ্রামের একটি লোক (এস ভে শেখর) এসে ওঠেন থাকার জন্য। রঙ্গন তার সাথে পরিচিত হয় এবং তারা একত্রে বসবাস করা শুরু করে। রঙ্গনসহ বাকী দুই পুরুষই চাকরি না পেয়ে হতাশ থাকে। রঙ্গন আবার রগচটা ধরনের মানুষ, তার ভারতের সমাজ-ব্যবস্থা পছন্দ নয়, রঙ্গন তার বাবা সুন্দরম পিল্লাই (পূর্ণম বিশ্বনাথান) এর সাথে ঝগড়া করে দিল্লী এসেছে। রঙ্গনের সাথে একদিন দেবী (শ্রীদেবী) নামের একটি মেয়ের সাথে বাস-স্টেশনে দেখা হয় যে মঞ্চনাটক অভিনেত্রী। এই মেয়ের সঙ্গে রঙ্গনের শখ্যতা গড়ে ওঠে যেটি পরবর্তীতে দেবীর মঞ্চনাটক পরিচালক প্রতাপ (প্রতাপ পোথেন) এর হিংসার কারণ হয়ে দাঁড়ায়। সিনেমার শেষদিকে দেখা যায় যে রঙ্গন নাপিতের পেশা বেছে নিয়েছে এবং দেবীর সাথে বাস করছে।
জ্যাক রুডল্‌ফ

জ্যাকোবাস আন্দ্রিজ জ্যাকুয়েস রুডল্‌ফ (; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন জ্যাক রুডল্‌ফ। প্রিটোরিয়ায় অবস্থিত জনপ্রিয় ও সুপরিচিত সরকারি আফ্রিকান্স হোয়ের সিউনস্কুলে অধ্যয়ন করেছেন তিনি।
২০০৩ সালে দক্ষিণ আফ্রিকার টেস্ট দলে খেলার জন্য মনোনীত হন। এরপূর্বে ২০০২ সালে সিডনিতে অনুষ্ঠিত নববর্ষের টেস্টে তাকে দলে অন্তর্ভুক্তির বিষয়ে বিতর্কের সূত্রপাত ঘটে। অ-শ্বেতাঙ্গদের কোটা প্রথাকে অস্বীকার করে তাকে দলে নেয়া হয়। পরবর্তীতে জাস্টিন অনটং তার স্থলাভিষিক্ত হয়েছিলেন। তবে, দল নির্বাচকমণ্ডলী ঘরোয়া ক্রিকেটে তার ক্রীড়াশৈলীর দিকে নজর রাখছিলেন।
বাংলাদেশের বিপক্ষে তার টেস্টে অভিষেক ঘটে। ঐ খেলায় তিনি ২২২* রানে অপরাজিত থাকেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। ২০১৩ সাল পর্যন্ত এ সংগ্রহটি যেকোনো বামহাতি ব্যাটসম্যানের মধ্যে সর্বোচ্চ। এরফলে নিউজিল্যান্ডীয় হামিশ রাদারফোর্ডের ইংল্যান্ডের বিপক্ষে করা ১৭১ রানের রেকর্ডটি ম্লান হয়ে যায়। এ সময় তিনি বোয়েতা ডিপেনারের সাথে ৪২৯ রানের অপরাজিত জুটি গড়েন। চট্টগ্রাম টেস্টে এ জুটি তৃতীয় উইকেটে নতুন দক্ষিণ আফ্রিকান রেকর্ড সৃষ্টি করে ও অভিষেকে কোন ক্রিকেটারের সর্বোচ্চ সংগ্রহ।
ডিসেম্বর, ২০০৫ সালে স্বাগতিক অস্ট্রেলিয়ার বিপক্ষে পার্থ টেস্টে অপরাজিত ১০২* রান তুলে দলকে সমূহ পরাজয় থেকে ড্রয়ের দিকে নিয়ে যান। অক্টোবর, ২০১১ সালে সফরকারী অস্ট্রেলিয়ার বিপক্ষে দুই টেস্টের সিরিজে অংশ নেয়ার জন্য তাকে টেস্ট দলের সদস্য মনোনীত করা হয়েছিল।
ইয়র্কশায়ারের পক্ষে ৩ বছর মেয়াদে কোলপ্যাক ক্রিকেটার হিসেবে খেলার সুযোগ লাভের পর দক্ষিণ আফ্রিকার পক্ষে খেলতে অস্বীকৃতি জানান। তিনি মন্তব্য করেন যে, দক্ষিণ আফ্রিকার প্রতিনিধিত্ব আর করবেন না। তিনি আশাবাদী যে, বাসস্থানের সূত্র ধরে ইংল্যান্ডের প্রতিনিধিত্ব করবেন। সেলক্ষ্যে বাড়ি কেনার সিদ্ধান্তে উপনীত হন ও ইয়র্কশায়ারে স্থায়ীভাবে বসবাস করতে থাকেন।
২০০৩ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটাররূপে মনোনীত হন তিনি।
ছিগাপ্পু রোজাক্কাল

ছিগাপ্পু রোজাক্কাল () ১৯৭৮ সালের একটি তামিল চলচ্চিত্র যেখানে কমল হাসান এবং শ্রীদেবী মুখ্য চরিত্রে অভিনয় করেন। চলচ্চিত্রটির পরিচালনায় ছিলেন পি. ভারতীরাজা যিনি কাহিনীও লেখেন, যদিও সংলাপ লিখেছিলেন কে. ভাগ্যরাজ এবং এ চলচ্চিত্রে ইলাইয়ারাজার সুর করা জনপ্রিয় গান রয়েছে । ১৯৮০ সালে 'রেড রোজ' নামে এই চলচ্চিত্রটির হিন্দি সংস্করণ বের হয় যেখানে রাজেশ খান্না এবং পুনম ধিল্লোন কমল ও শ্রীদেবীর চরিত্র পুনরায় ফুটিয়ে তোলেন।
কমল হাসনের করা নারীবিদ্বেষী চরিত্র 'দিলীপ' চরিত্রটি অনেক খ্যাতি পেয়েছিলো এবং তিনি ফিল্মফেয়ার সেরা অভিনেতা পুরস্কার - তামিল পেয়েছিলেন, অপরদিকে পি. ভারতীরাজা পেয়েছিলেন সেরা তামিল চলচ্চিত্র পরিচালক বিষয়শ্রেণীতে ফিল্মফেয়ার পুরস্কার।
দিলীপ (কমল হাসান) একজন সফল শিল্পপতি। দিলীপের একটি ঋণাত্মক দিক রয়েছে সেটা হল সে একজন মানসিক রোগী নারীবিদ্বেষী, সে সুন্দরী নারীদের সঙ্গে বন্ধুত্ব করে তাদের সঙ্গে নিজের বাসায় দৈহিক মিলন করে এবং এরপর হত্যা করে, এ সকল কার্যক্রম সে নিজেই গোপনে ভিডিও করে রাখার ব্যবস্থা করে এবং তার সৎ পিতার সঙ্গে ভিডিওগুলো দেখে, তার সৎ পিতাও তার মতই একজন মানসিক রোগী নারীবিদ্বেষী যে একদিন তার স্ত্রীকে অন্য এক ব্যক্তির সঙ্গে যৌনমিলন করার সময় দেখে ফেলে এবং পরে তাকে মেরে ফেলে। দিলীপের হত্যাকৃত নারীদেরকে তার বাড়ীর সামনেই মাটিতে পুঁতা হয়।
দিলীপ একদিন শারদা (শ্রীদেবী) নামের একটি মেয়ের সঙ্গে পরিচিত হয় যে একটি বিপণী বিতানের কর্মচারী। দিলীপ শারদার সঙ্গে বন্ধুত্ব করে এবং শারদা একজন রক্ষণশীল মহিলা হওয়ার কারণে দিলীপকে বিয়ের প্রস্তাব দেয়। দিলীপ শারদার সঙ্গে বিবাহ-বন্ধনে আবদ্ধ হয়ে যায় এবং তাদের জীবন সামনে এগুতে থাকে। হঠাৎ শারদা একদিন একটি কক্ষের দেওয়ালে লেখা খুঁজে পায় যেখানে তার স্বামীর অতীত সম্বন্ধে বিস্তারিত বর্ণনা আছে, সে জানতে পারে যে দিলীপ শৈশব কালে গরীব এবং গ্রাম্য ছেলে ছিল, তার মা তাকে দেখতে পারতোনা, একদিন সে একটি কামুক মেয়ের পাল্লায় পড়ে এবং মেয়েটি তাকে ঘরে নিয়ে তার সামনে তার কাঁচুলি খুলে বক্ষবন্ধনী দেখায় আর তার শরীর স্পর্শের আহ্বান জানায়, দিলীপ অস্বীকৃতি জানায় আর মেয়েটি তাকে জড়িয়ে ধরে, মেয়েটির বাবা-মা ঘটনাস্থলে এসে পড়ে, মেয়েটি দিলীপের দোষ দিয়ে তাকে মার খাওয়ায়, দিলীপ গ্রাম থেকে পালিয়ে যায় এবং শহরে পাড়ি জমায় এবং এভাবেই বর্তমানে সে নারীদেরকে ঘৃণা করে। শারদা তাদের বসবাসের দালানটির নীচতলার একটি কক্ষের দরজা খুলে দিলীপের পালক বাবার সামনে পড়ে যায়, সে দিলীপের যৌনমিলনের ভিডিও দেখছিল, শারদা তার ঐ কক্ষের দরজা আটকিয়ে দেয় এবং পালানোর চেষ্টা করে তবে দিলীপ সঙ্গে সঙ্গে তার কার্যালয় থেকে এসে পড়ে, তবে সে তাকে কিছু বুঝতে দেয়না। দিলীপ খেয়াল করে যে তার পিতার কক্ষ আটকানো, সে দরজা খোলার পর জানতে পারে শারদা আটকিয়েছে। দিলীপ শারদাকে ধরার চেষ্টা করতে থাকে, শারদা চালাকি করে বাইরে আসতে সক্ষম হয়। দিলীপ শারদার পিছু নেয়, তবে তাকে ধরতে ব্যর্থ হয় আর পুলিশ দিলীপকে গ্রেফতার করে ফেলে, এরপর পুলিশ তার মানসিক রোগের চিকিৎসা করানোর পরে কারাগারে পুরে রাখে।
এই চলচ্চিত্রে কেবল মাত্র দুটি গান আছে একটি 'ইন্দা মিনমিনিক্কু' যেটি বসুদেব এবং এস. জনকীর গাওয়া, গীতিকার কন্নদাস এবং আরেকটি 'নিনাইভো ওরু পারাভাই' যেটি অভিনেতা কমল হাসান নিজে এবং এস. জনকী গেয়েছেন, এটির গীতিকার বালি। দুটো গানেরই সুরকার ইলাইয়ারাজা।
অসমীয়া প্রতিদিন

অসমীয়া প্রতিদিন () অসম থেকে প্রকাশিত একটি দৈনিক পত্রিকা। এটি ১৯৯৫ সালে প্রথম প্রকাশিত হয়। এটির প্রতিষ্ঠাকালীন সম্পাদক ছিলেন অজিত কুমার ভূঞা। প্রথম কার্যনির্বাহী সম্পাদক পরাগ কুমার দাস। প্রাক্তন সম্পাদকগণ হলেন অদীপ কুমার ফুকন, মনজিত মহন্ত। বর্তমান প্রধান সম্পাদক হচ্ছেন হাইদর হুছেইন, সম্পাদক নিত্য বরা আর নির্বাহী সম্পাদক সঞ্জীব কুমার ফুকন। এটি সবচেয়ে বড় দৈনিক প্রচারিত অসমীয়া দৈনিক। জয়ন্ত বরুয়ার মালিকানাধীন এই কাগজের গ্রুপ থেকে প্রকাশিত অন্য কাগজ ও ম্যাগাজিন হল: সাদিন, সাতসরী এবং নন্দিনী। এই খবরের কাগজের চারটি সংস্করণ গুয়াহাটি, ডিব্রুগড়, উত্তর লখিমপুর আর বঙাইগাঁও থেকে একসাথে প্রকাশ পায়।
এই পত্রিকায় অসমকে কেন্দ্র করে সমস্ত উত্তর পূর্ব ভারতের বিষয়, কিছু পরিমাণে আন্তর্জাতিক সংবাদ, আলোকচিত্রাদি প্রকাশিত হয়। পত্রিকাটি আসামের ৪ জায়গা থেকে প্রকাশিত হয় - গৌহাটি, বন্গাইগাওন, দিব্রুগড় এবং উত্তর লক্ষিমপুর। এছাড়াও পত্রিকার ইন্টারনেট সংস্করণ রয়েছে। পত্রিকাটি সাধারণত ১২ পাতার হয়ে থাকে, যার প্রত্যেক পাতা অনুসারে বার্তা প্রকাশের শ্রেণীকরণ করা হয়। পাতাসমূহ সাধারণত আঞ্চলিক খবর, সম্পাদকীয়, সাহিত্য, আন্তর্জাতিক খবর, খেলার-জগত ইত্যাদি ভাগে বিভক্ত।
from Guwahati, Bongaigaon, Dibrugarh, and North Lakhimpur
জোসেফ প্যাগেট সমাধি

জোসেফ প্যাগেট সমাধি ঢাকার খ্রিস্টান সমাধিক্ষেত্র, ঢাকায় অবস্থিত একটি পুরনো খ্রিস্টান সমাধি। এ সমাধিটি বাংলাদেশ প্রত্নতত্ত্ব অধিদপ্তরের পুরাকীর্তির তালিকাভুক্ত।
সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন। অতএব সমাধিটি প্রায় ৩০০ বছরের পুরাতন। এ কবরটি খ্রিস্টান কবরস্থানের সবচেয়ে পুরনো কবর।
তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন। তিনি ২৬ বছর বয়সে মৃত্যুবরণ করেন।
সিটি অব লন্ডন

সিটি অব লন্ডন () হলো লন্ডন শহরের মূল বা কেন্দ্রীয় অংশ। এই অংশের আয়তন ।২০১১ সালের হিসাবে এখানে ৮,০৭২ জন বসবাস করেন। এটি ৫০ খ্রিস্টাব্দে রোমানরা নির্মাণ করে। মূলত এখানে সেতু নির্মাণ এর পর সেতুকে কেন্দ্র করে সিটি অব লন্ডন গড়ে ওঠে।২০০ সালে সিটি অফ লন্ডনকে মাটির প্রাচীর দিয়ে ঘিরে ফেলা হয়েছিলো শহরের অন্য অংশ থেকে পৃথক রাখতে।
প্রত্ন-ইন্দো-ইউরোপীয় পুরাণ

প্রোটো-ইন্দো-ইউরোপীয় কল্পকথা হচ্ছে প্রোটো-ইন্দো-ইউরোপীয়দের সাথে সম্পর্কিত পৌরাণিক কাহিনি ও দেবতা বিষয়ক কাঠামো, যারা ছিলেন পুনর্গঠিত প্রোটো-ইন্দো-ইউরোপীয় ভাষার কল্পিত ভাষাভাষির মানুষ। পৌরাণিক মূল উপাদানগুলি সরাসরি ভাবে সত্যায়িত না হলেও, প্রোটো-ইন্দো-ইউরোপীয় ভাষাভাষীর মানুষেরা আদিম সমাজে বসবাস করতেন বলে মনে করা হয়। প্রোটো-ইন্দো-এর কিছু অংশ ইউরোপীয়দের মূল বিশ্বাস ব্যবস্থা অঙ্গজ ঐতিহ্যের মধ্যে টিকে ছিল এমন ধারণার ভিত্তিতে তুলনামূলক পুরাণতত্ত্ববিদেরা ইন্দো-ইউরোপীয় ভাষাসমূহের মধ্যে পাওয়া উত্তরাধিকারসূত্রে প্রাপ্ত সাদৃশ্যগুলি থেকে বিশদ পুনর্নির্মাণ করেছেন।
প্রোটো-ইন্দো-ইউরোপীয় ধর্মকে সরাসরি নিরূপণ করা সম্ভব না হলেও ইন্দো-ইউরোপীয় জনগোষ্ঠীর উপাস্য দেবতা, ধর্মানুশীলন ও জনশ্রুতির মধ্যে সাদৃশ্যের ভিত্তিতে এই ধর্মমত পুনর্নির্মাণের চেষ্টা করা হয়েছে। এটি আর্য ধর্মের একটি অন্যতম শাখা।
এই প্রকল্পিত পুনর্নির্মাণ তুলনামূলক পদ্ধতি দ্বারা ভাষাতত্ত্বের সাক্ষ্যপ্রমাণের ভিত্তিতে তৈরি হয়েছে। চ্যালকোলিথিক (তাম্র-প্রস্তর) যুগের আদিম ইন্দো-ইউরোপীয় সংস্কৃতির সমকালীন কোন নির্দিষ্ট সংস্কৃতির হদিশ প্রত্নতাত্ত্বিক সাক্ষ্যের দ্বারা পাওয়া খুবই দুরূহ।
প্রোটো-ইন্দো-ইউরোপীয় দেবতাদের নামকরণ বিভিন্ন পন্ডিতের দ্বারা গৃহীত ভাষাতাত্ত্বিক প্রমাণের ভিত্তিতে করা হয়েছে।
'দেবতা' অর্থে "*deiwos" ছিলেন হিত্তিতে (Hittite) সিউস্ (sius); ল্যাটিনে (Latin) দিউস্ (deus); সংস্কৃতে (Sanskrit) দেব (deva); আবেস্তায় (Avestan) দেইব (daeva)[পরে, ফার্সিতে (Persian), দিভস্ (divs)]; ওয়েলসে (Welsh) দিউ (duw); আইরিশে (Irish) দিয়া (dia); লিথুয়ানিয়ান (Lithuanian) দিইভাস্ (Dievas);লাটভিয়ায় (Latvian) দিইভস্ (Dievs)।
নব্য আবেস্তা ও ঋগ্বেদ এর পরবর্তী পাঠ্যগুলিতে যথাক্রমে দেইব (daeva) ও অসুরদের (asura) অপদেবতায় রূপান্তর ঘটেছে। যদিও ঋগ্বেদ ও অন্যান্য বেদগুলির প্রাচীন পাঠ্যগুলিতে দেব (deva) ও অসুরদের (asura) কোন স্পষ্ট বিভাজন নেই; তারা দুই বিপরীত গোষ্ঠী হলেও বেশ কয়েকবার সহযোগী হিসাবে কাজ করেছে।
আভারগাল

আভারগাল () হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন কে. বলচন্দ আর কেন্দ্রীয় চরিত্রে ছিলেন কমল হাসান, সুজাতা এবং রজনীকান্ত । নারীবাদ নিয়ে রচিত চলচ্চিত্রগুলোর মধ্যে আভারগাল একটি। বলচন্দ ১৯৭৯ সালে চলচ্চত্রটির তেলুগু সংস্করণ মুক্তি দেন যার নাম ছিল 'ইদি কাথা কাদু'। চলচ্চিত্রের কাহিনীতে ত্রিভুজপ্রেম দেখায় যেখানে একটি নারী একজন পুরুষকে ভালোবাসে আর তার সাবেক স্বামী একসময় তাকে ঘৃণা করলেও তার সাথে পুনরায় সম্পর্ক স্থাপনে আগ্রহী ওঠে আর অপরদিকে নারীটির অফিসের এক সহকর্মী তার ভালোবাসা পেতে চায়। সুজাতা এই চলচ্চিত্রের জন্য ফিল্মফেয়ার সেরা অভিনেত্রী পুরস্কার - তামিল জিতেছিলেন।
অনু (সুজাতা) একজন হাসি-খুশী নারী যে বরণী (রবি কুমার) নামের একটি পুরুষের সঙ্গে প্রেম করে। তার জীবনে পরিবর্তন আসে যখন তার বাবার বদলী বম্বেতে হয়ে যায়। বরণী তার কোনো চিঠির জবাব দেয়না। অনুর পিতা অসুস্থ হয়ে পড়ে, তার অফিসের সহকর্মী রামনাথ (রজনীকান্ত) অনুকে বিয়ের প্রস্তাব দিলে অনু রাজী হয়ে যায়, বিয়ের পর অনু একটি পুত্রের জন্ম দেয়। রামনাথ অনুকে ঘৃণা করতে থাকলে অনু তার সঙ্গে সম্পর্ক ছিন্ন করে মাদ্রাজ চলে যায়, একটি চাকরি যোগাড় করে ফেলে যেখানে তার জনর্দন (কমল হাসান) নামের এক বিপত্নীক পুরুষের সঙ্গে বন্ধুত্ব গড়ে ওঠে। হঠাৎ করে মাদ্রাজেই একদিন অনুর বরণীর সঙ্গে দেখা হয়ে যায়, অনু জানতে পারে তার কাছে কখনো চিঠি পৌঁছায়নি কারণ বরণীর মানসিক রোগী বোন সেগুলো ফেলে দিত, অনু পুনরায় বরণীর সঙ্গে প্রেমের সম্পর্ক গড়ে তোলে। একদিন অনু খেয়াল করে রামনাথের বদলী তাদেরই মাদ্রাজের অফিসের বস হিসেবে হয়েছে, সে অনুকে পুনরায় বিয়ের প্রস্তাব দেয় অপরদিকে জনর্দন অনুকে ভালবাসলেও সরাসরি বলতে পারেনা।
আলাইপায়ুদে

আলাইপায়ুদে () ২০০০ সালে মুক্তিপ্রাপ্ত মণি রত্নম পরিচালিত একটি তামিল চলচ্চিত্র। মাধবন এবং শালিনী অভিনীত এই চলচ্চিত্রে বিবাহিত জীবনের সমস্যার আলোকপাত করা হয়েছে। এই চলচ্চিত্রের সঙ্গীত পরিচালনায় ছিলেন এ. আর. রহমান।
চলচ্চিত্রটির অধিকাংশ দৃশ্যতেই কেন্দ্রীয় চরিত্র কার্তিকের (মাধবন) এবং শক্তির (শালিনী) অতীতের কাহিনী দেখায়। কার্তিক এবং শক্তি (শালিনী) তাদের একে অপরের পিতামাতার ইচ্ছার বিরুদ্ধে ভালোবাসার সম্পর্ক স্থাপন করে এবং বিয়ে করে। "আলাইপায়ুদে" চলচ্চিত্রবোদ্ধাদের দৃষ্টি কাড়তে সক্ষম হয় এবং সাধারণ মানুষের মনেও জায়গা করে নেয় এটির সুন্দর সঙ্গীত এবং ভালো কাহিনীর জন্যে। ২০০০ সালে তামিল বক্স অফিসে ব্যাপক হিট হয়েছিল আলাইপায়ুদে। চলচ্চিত্রটির গানগুলোও পেয়েছিলো দারুণ জনপ্রিয়তা আর সঙ্গীত পরিচালক এ. আর. রহমান পেয়েছিলেন শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল।
২০০১ সালে চলচ্চিত্রটি 'বার্লিন আন্তর্জাতিক চলচ্চিত্র উৎসব'-এ প্রদর্শিত হয়। ভারতের বেশ কয়েকটি চলচ্চিত্র উৎসবে এই ছবি প্রদর্শনী হওয়া ছাড়াও বিশ্বের বেশ কয়েকটি দেশে এটির প্রদর্শনী হয়। চলচ্চত্রটি তেলুগু ভাষায় অনুবাদ করে 'সখী' নামে মুক্তি দেওয়া হয় এবং ২০০২ সালে আলাইপায়ুদের হিন্দি পুনর্নির্মাণ "সাথিয়া" মুক্তি পায় যেটি পরিচালনা করেছিলেন মণি রত্নমের সাবেক সহকারী 'শাদ আলী' এবং ওখানে বিবেক ওবেরয় এবং রাণী মুখার্জী মাধবন এবং শালিনীর চরিত্রে পুনরায় অভিনয় করেন।
কার্তিক ভরদ্বাজন (মাধবন) ইঞ্জিনিয়ারিং স্নাতক, সে তার কয়েকজন বন্ধুর সঙ্গে একটি সফটওয়্যার কম্পানী খুলেছে । কার্তিক একদিন তার এক বন্ধুর বিয়ের অনুষ্ঠানে শক্তি সেলভারাজ (শালিনী) নামের একটি মেয়েকে দেখে পছন্দ করে ফেলে, মেয়েটি মাদ্রাজ মেডিক্যাল কলেজে পড়ে । তারা লোকাল ট্রেনে প্রায়ই মুখোমুখি হয় এবং শক্তি একসময় কার্তিককে একটু একটু পছন্দ করা শুরু করে । কার্তিক তার পিতা-মাতাকে শক্তিদের বাসায় পাঠায় বিয়ে বিষয়ে আলাপ করার জন্য, তবে কার্তিকের মা-বাবার আচরণে শক্তির মা-বাবা ক্ষুব্ধ হয় এবং কার্তিকের মা-বাবা তাদের বাসা থেকে চলে যায় । শক্তি কেরালা চলে যায়, আলাদা থাকার সময় শক্তি ও কার্তিক অনুধাবন করতে পারে যে তারা একে অপরকে কতটা ভালোবাসে । কার্তিক এবং শালিনী গোপনে পরিবারের অমতে বিয়ে করে । তবে শক্তি এবং কার্তিকের মা-বাবারা এই বিয়ে সম্বন্ধে জেনে ফেলে আর তাদেরকে একে অপরকে বাসায় ঢুকতে মানা করে । কার্তিক-শালিনী আলাদা বসবাস করা শুরু করে, তবে তারা ধীরে ধীরে টের পেয়ে যায় যে সংসার চালানো কত কষ্টের । চলচ্চিত্রের কাহিনী এভাবে এগোতে থাকে , কার্তিক একসময় শক্তিকে পাত্তা না দেওয়া শুরু করে। শক্তি বড় ধরনের মানসিক আঘাত পায় আর একদিন রাস্তায় অন্যমনস্ক হয়ে হাঁটার সময় দুর্ঘটনায় পতিত হয়ে হাসপাতালে ভর্তি হয়, কার্তিক হাসপাতালে যেয়ে তাকে তার ভালোবাসা প্রকাশ করে ।
দয়া রত্ননায়ক

আর. এম. দয়া রত্ননায়ক শ্রীলঙ্কার একজন অবসরপ্রাপ্ত জেনারেল যিনি ১ আগস্ট ২০১৩ থেকে ২১ ফেব্রুয়ারি ২০১৫ পর্যন্ত শ্রীলঙ্কার সেনাকমান্ডার ছিলেন । দয়া ১৯৮১ সালে শ্রীলঙ্কা সেনাবাহিনীর হাল্কা পদাতিক রেজিমেন্টে কমিশন পেয়েছিলেন । দয়ার পরে ক্রিশান্ত ডি সিলভা সেনাপ্রধান হন।
দয়া কুরুনেগালার মালিয়াদেভা কলেজে উচ্চ মাধ্যমিক শেষ করেন। কমিশন পাবার পর তিনি কমান্ডো সেনা প্রশিক্ষণ, পদাতিক বাহিনীর জুনিয়র কর্মকর্তাদের প্রশিক্ষণ, ব্যাটেলিয়ন সাপোর্ট অস্ত্র প্রশিক্ষণ, জুনিয়র কমান্ড ও সিনিয়র কমান্ড প্রশিক্ষণ (ভারত) সম্পন্ন করেন।
১৯৮০ সালে তিনি ক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, কমিশন লাভ করেন শ্রীলঙ্কা লাইট ইনফ্যান্ট্রি রেজিমেন্টে ১৯৮১ সালে। দয়া ৬ হাল্কা পদাতিক রেজিমেন্টের অধিনায়ক, ২৩ ডিভিশনের অধিনায়ক, সেনা পুনর্বাসন অধিদপ্তরের মহাপরিচালক, শ্রীলঙ্কা মিলিটারি একাডেমির একটি ব্যাটেলিয়নের অধিনায়ক, সেনা গণমাধ্যমের পরিচালক (সেনা সদর), প্রতিরক্ষা মন্ত্রণালয়ে সেনামুখপাত্র হিসেবে দায়িত্ব পালন করেন। ২০১৩ এর ১ আগস্ট তিনি সেনাকমান্ডার হিসেবে নিয়োগ পান।
এনসাইক্লোপিডিয়া লিব্রে

এনসাইক্লোপিডিয়া লিব্রা ইউনিভার্সাল একটি স্প্যানিশ ভাষার উইকি বিশ্বকোষ, ক্রিয়েটিভ কমন্স অ্যাট্রিবিউশন শেয়ার-আলাইক লাইসেন্সের ৩.০ অধীনে মুক্তি পায়। এটা মিডিয়াউইকি সফটওয়্যার ব্যবহার করে। এটা স্প্যানিশ উইকিপিডিয়ার একটি কাঁটাচামচ হিসাবে শুরু করে এর যাত্রা।
"স্প্যানিশ ভাষার উইকিপিডিয়ায়" যারা অবদান রেখেছে তারা একটি স্বাধীন প্রকল্প শুরু করার সিদ্ধান্ত নিয়েছিল। পরবর্তীতে সেই অবদানকারীদের দ্বারা এনসাইক্লোপিডিয়া লিব্রা প্রতিষ্ঠিত হয়েছিল। এডগার ইনিডি নেতৃত্বে তারা ২৬ ফেব্রুয়ারি ২০০২ তারিখে উইকিপিডিয়া ছাড়ে, এবং স্পেন ভাষা উইকিপিডিয়ার মুক্ত লাইসেন্স যুক্ত নিবন্ধের সঙ্গে "সেভিল বিশ্ববিদ্যালয়" কর্তৃক প্রদত্ত নতুন ওয়েবসাইট সৃষ্টি করেছিল।
এশিয়ান হকি চ্যাম্পিয়নস ট্রফি

এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।
<br>সর্বাধিক সফল দল
দলের উপস্থিতি
<br>
দলের উপস্থিতি
শ্রীপুর মুক্তিযোদ্ধা রহমত আলী সরকারি কলেজ

শ্রীপুর মুক্তিযোদ্ধা রহমত আলী সরকারি কলেজ বাংলাদেশের গাজীপুর জেলার শ্রীপুর উপজেলায় স্থাপিত একটি বিশ্ববিদ্যালয় কলেজ। শ্রীপুর উপজেলা সদর রেললাইন থেকে ৫০০ মিটার পূর্বদিকে কলেজটি অবস্থিত। এর পূর্বনাম শ্রীপুর বিশ্ববিদ্যালয় কলেজ।
১৯৬৮ সালে গাজীপুর জেলার শ্রীপুর গ্রামে এলাকার কালু মণ্ডল স্থাপন করেন শ্রীপুর কলেজ। পরবর্তিতে এখানে জাতীয় বিশ্ববিদ্যালয়ের অধিনে ডিগ্রী পাস কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১০ সালে শ্রীপুর ডিগ্রি কলেজ বিশ্ববিদ্যালয় কলেজে রূপান্তর হয়। তৎকালীন স্থানীয় সংসদ সদস্য জনাব অ্যাড. রহমত আলী সাহেবের ঐকান্তিক প্রচেষ্টায় ও তৎকালীন উপাধ্যক্ষ ও ভারপ্রাপ্ত অধ্যক্ষ জনাব মোঃ নূরুন্নবী আকন্দ এর শিক্ষানুরাগী মনোভাবের কারণে কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে উচ্চমাধ্যমিক ০৩ টি বিভাগ, ডিগ্রী পাস কোর্সের ০৪টি বিভাগ, ১০টি বিষয়ে অনার্স ও ০৪ টি বিষয়ে মাস্টার্স কোর্স চালু আছে।
সুদীর্ঘ ৪৫ বছর পর ২০১৩ সালে কলেজটির নাম পরিবর্তন করে রাখা হয় মুক্তিযোদ্ধা রহমত আলী বিশ্ববিদ্যালয় কলেজ। গাজীপুর-৩ আসনের সংসদ সদস্য ও সাবেক প্রতিমন্ত্রী অ্যাডভোকেট রহমত আলীর নামে শ্রীপুর কলেজের নামকরণ হয়েছে।
২০১৬ সালের এপ্রিল মাসে কলেজটি সরকারীকৃত হয়। বর্তমানে এখানে প্রায় ১১০ জন শিক্ষক কর্মরত আছেন। বর্তমানে অধ্যক্ষ হিসেবে দায়িত্ব পালন করছেন বিসিএস শিক্ষা ক্যাডার প্রফেসর পিয়ারা নার্গিস।
বর্তমানে এখানে ১১০ জনের অধিক শিক্ষক কর্মরত আছে।
উত্তর কোরিয়া জাতীয় মহিলা অনূর্ধ্ব-১৭ ফুটবল দল

উত্তর কোরিয়া জাতীয় মহিলা অনূর্ধ্ব-১৭ ফুটবল দল হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়।
২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল।